CELEX: 32010R0009
Language: et
Date: 2009-12-23 00:00:00
Title: Komisjoni määrus (EL) nr 9/2010, 23. detsember 2009 , mis käsitleb Trichoderma reesei (ATCC PTA 5588) abil toodetud endo-1,4-β-ksülanaasi lubamist broilerkanade, munakanade, partide ja broilerkalkunite söödalisandina (loaomanik Danisco Animal Nutrition, Finnfeeds International Limited) EMPs kohaldatav tekst

7.1.2010   
            
            
               ET
            
            
               Euroopa Liidu Teataja
            
            
               L 3/10
            
         KOMISJONI MÄÄRUS (EL) nr 9/2010,
   23. detsember 2009,
   mis käsitleb Trichoderma reesei (ATCC PTA 5588) abil toodetud endo-1,4-β-ksülanaasi lubamist broilerkanade, munakanade, partide ja broilerkalkunite söödalisandina (loaomanik Danisco Animal Nutrition, Finnfeeds International Limited)
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöötades kasutatavate söödalisandite lubamise kord ning selliste lubade andmise alused ja menetlused.
            
         
               (2)
            
            
               Kooskõlas määruse (EÜ) nr 1831/2003 artikliga 7 on esitatud taotlus käesoleva määruse lisas kirjeldatud preparaadile loa andmiseks. Taotlusele on lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
            
         
               (3)
            
            
               Taotluses käsitletakse Trichoderma reesei (ATCC 5588) abil toodetud endo-1,4-beeta ksülanaasi ensüümpreparaadi lubamist broilerkanade, munakanade, partide ja broilerkalkunite söödalisandina, mis liigitatakse söödalisandite kategooriasse „zootehnilised lisandid”.
            
         
               (4)
            
            
               Euroopa Toiduohutusamet (edaspidi „toiduohutusamet”) jõudis oma 12. ja 19. septembri 2007, (2)22. novembri 2007 (3) ja 2. juuli 2009. aasta arvamustes (4) järeldusele, et Trichoderma reesei (ATCC 5588) abil toodetud endo-1,4-beeta ksülanaasi ensüümipreparaat ei avalda kahjulikku mõju loomatervisele, inimeste tervisele ega keskkonnale ning et selle preparaadi kasutamine parandab loomade tootlikkust. Toiduohutusameti arvates ei ole vaja turustusjärgse järelevalve erinõudeid. Toiduohutusamet kinnitas ka määrusega (EÜ) nr 1831/2003 asutatud ühenduse tugilabori aruande söödalisandi analüüsimeetodi kohta söödas.
            
         
               (5)
            
            
               Kõnealuse preparaadi hindamine näitab, et määruse (EÜ) nr 1831/2003 artiklis 5 sätestatud loa andmise tingimused on täidetud. Seepärast tuleks anda luba kõnealuse preparaadi kasutamiseks käesoleva määruse lisas esitatud tingimustel.
            
         
               (6)
            
            
               Käesoleva määrusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas kirjeldatud preparaati, mis kuulub söödalisandite kategooriasse „zootehnilised lisandid” ja funktsionaalrühma „seedimist soodustavad ained”, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 23. detsember 2009
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 268, 18.10.2003, lk 29.
   
      (2)  The EFSA Journal (2007) 548, lk 1.
   
      (3)  The EFSA Journal (2007) 586, lk 1.
   
      (4)  The EFSA Journal (2009) 1183, lk 1.
   
      LISA
      
                  Söödalisandi identifitseerimisnumber
               
               
                  Loa omanik
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  Aktiivsuse ühik täissööda kg kohta, mille niiskusesisaldus on 12 %
               
            
                  
                     Zootehniliste lisandite kategooria. Funktsionaalrühm: seedimist soodustavad ained.
                  
               
            
                  4a11
               
               
                  Danisco Animal Nutrition, juriidiline isik Finnfeeds International Limited
               
               
                  Endo-1,4-β-ksülanaas
                  EC 3.2.1.8
               
               
                  Söödalisandi koostis
                  
                     Trichoderma reesei
                  
                  (ATCC PTA 5588) abil toodetud endo-1,4-β-ksülanaasi (EC 3.2.1.8) preparaat minimaalse aktiivsusega 40 000 U (1)/g
                  Toimeaine iseloomustus
                  
                     Trichoderma reesei (ATCC 5588) abil toodetud endo-1,4-β-ksülanaas (EC 3.2.1.8)
               
               
                  Broilerkanad
               
               
                  —
               
               
                  625 U
               
               
                  —
               
               
                  
                              1.
                           
                           
                              Söödalisandi ja eelsegu kasutamisjuhistes tuleb märkida säilitustemperatuur, kõlblikkusaeg ja granuleerimispüsivus.
                           
                        
                              2.
                           
                           
                              Kasutamiseks tärklise ja mitte-tärklise päritolu polüsahhariidederikkas (peamiselt arabiinoksülaanid) söödas, näiteks sellises, mis sisaldab enam kui 40 % nisu või 60 % maisi.
                           
                        
               
                  13.1.2020
               
            
                  Munakanad
               
               
                  2 500 U
               
            
                  Pardid
               
               
                  625 U
               
            
                  Broilerkalkunid
               
               
                  1 250 U
               
            
         (1)  1 U on ensüümi kogus, mis pH taseme 5,3 ja temperatuuri 50 °C juures vabastab võrkstruktuuriga kaera/speltanisu ksülaanist 0,5 μmol redutseerivaid suhkruid (ksüloosi ekvivalente) minutis.